Arvo Pärdi ja paljude teiste Eesti heliloojate kompositsiooniõpetaja, terve heliloojate koolkonna alusepanija Heino Elleri looming on Pärdi päevadel ikka olulisel kohal olnud. Üks, mille Arvo Pärt oma õpetajalt kaasa on saanud, on armastus keelpilliorkestrimuusika vastu. Tallinna Kammerorkestri kontserdi kavas on dirigent Tõnu Kaljuste põiminud õpetaja ja õpilase keelpilliorkestriloomingu. Neis aastakümnetes mõõdetava, põlvkonna vahega sündinud teostes võib näha siiski midagi olemuslikult sarnast, mida Arvo Pärt on hiljem sõnastanud enda jaoks ühe Elleri õpetussõnana: „Palju raskem on leida üht üksikut sobivat nooti, kui neid hulganisti paberile panna.” Sellega õnnestus Elleril Pärdi sõnul tema hinge „poetada samasugune vaevav igatsus üheainsa sobiva noodi järele.“
#000004
“Päästke meie hinged” - nõnda palume seekord Pärdi päevadel iga kontserdi ja iga teosega. Sellel aastal vapustas mind ja mu kolleege vene õigeusu kirikupea soosiv suhtumine Vene riigi sõjategevusse. Arvo Pärt ütles sõja esimestel päevadel Ukraina sõpradele muu hulgas nii: "Meile on jäänud vaid klomp kurgus ja pisarad ja palved. Sõnad on hakanud kaotama oma tähendust. Andke meile andeks..."
#000005
Kui neid ridu lugesin, meenus mulle kunstnik Raul Meele graafiline teos "Eesti kirjad”, millel tekst “SAVE OUR SOULS”.
#000006
Me tunneme kaasa ukraina rahvale, ukrainlaste tragöödia on meie kõigi tragöödia.
#000007